Lav et referat af nedenstående tekst:

Tekst:
Susie og Heidi Rasmussen har slidt mere end en håndfuld løbesko op. De to nordjyske søstre har tilbagelagt tusindvis af kilometer på landevejen, og tilsammen har de løbet mere end 500 halvmarathons. Mange af dem har Susie Rasmussen sågar løbet, efter hun fik konstateret knoglemarvskræft i 2015. En kræftsygdom, som hun ikke kan helbredes for. For nylig vandt de søskende TV 2-programmet Først til Verdens Ende. Et program, hvor de skulle komme komme hurtigst muligt fra New York til Buenos Aires uden at flyve samt uden brug af telefon. Lysten til at udfordre sig selv lever dog fortsat i bedste velgående for de to nordjyder, som henholdsvis er bosat i Aalborg og Pandrup. For mandag havde de arrangeret et motionsløb med intet mindre end 600 deltagere. - Vi har lige stået og kigget på hinanden og sagt 'hold da op. Er det os, der har arrangeret det her. Det er for fedt!, lyder det enstemnigt fra dem begge. Donerer overskud Lokationen for løbet trækker tråde til TV 2-programmet, som de vandt. For løbet afholdes Ikke langt fra Aalborg i et naturområde, der i visse folkemunde kaldes Verdens Ende. Op på startstregen er Susie Rasmussen også selv. - Selvom man er syg, så kan man altså mere, end man tror, fortæller hun, inden søsteren Heidi følger op. - Vi vil gerne inspirere folk til at komme ud og gøre nogle ting. Så hvis vi kan lykkes med det, så er det helt fantastisk, siger hun. Overskuddet fra motionsløbet ryger ikke ned i de to arrangørers egne lommer. De sendes nemlig videre til Kræftens Bekæmpelse. Klokken 17:15 oplyser Susie Rasmussen, at der i alt foreløbigt er blevet samlet 41.500 kroner ind. - Det har været ubeskriveligt godt. Tak til alle dem der kom, og alle dem der hjalp os. Uden dem kunne det ikke have ladet sig gøre. Det er så fedt, siger de to søstre.

Referat:
Overskuddet går til Kræftens Bekæmpelse.